als_Latn dik_Latn sag_Latn
Me ndryshimet në Kodin Penal dhe votimin e Vettingut, gjatë seancës së jashtëzakonshme të Kuvendit janë miratuar edhe ndryshime në ligjin “Për partitë politike”.
Sipas ligjit të ri, televizionet do të detyrohen që të transmetojnë 90 minuta spote elektorale për partitë e mëdha, 45 minuta për partitë e tjera parlamentare dhe 10 minuta për partitë e vogla që nuk janë pjesë e parlamentit.
Kujtonit se e njihnit Tiranën?! Albiona ju tregon disa vende sekrete ku do gjeni paqe
Nga Eneida Daci/ Tirana urbane zë pjesën më të madhe ...Lexo më shumë
Ndryshimi në ligj parashikon gjithashtu që partitë politike e kanë të ndaluar të shpenzojnë para për financimin e spoteve publicitare, ndërsa do të aplikohet edhe gjobë në masën 4 milionë lekë për operatorin televiziv vendor, 8 milionë lekë për operatorin televiziv kombëtar dhe 3 milionë lekë për partitë që shkelin ligjin. Gjithashtu në rast shkeljeje KQZ do të njoftojë Autoritetin e Mediave për mbylljen e sinjalit për 48 orë.
Ky ndryshim është ndeshur me refuzimin e mediave në Shqipëri, por ato pak mund të bëjnë për ta ndryshuar. Sipas ligjit, ankimimi nuk mund ta pezullojë këtë vendim, ndërsa kostot që kanë mediat nga transmetimi i spoteve elektorale do t’u zbriten nga detyrimet tatimore. Pra në thelb, paratë do të paguhen prapë nga shteti, por në një kohë të shtrirë gjatë gjithë vitit nëpërmjet zbritjes së detyrimeve tatimore të mediave.
Financimi i partive ka qenë gjithmonë një problem që nga ekspertët e fushës është parë si shkaku i futjes në politikë të biznesmenëve apo të personave të tjerë me rekorde kriminale, të cilët duke financuar në rrugë dytësore fushatat e partive sigurojnë një mandat deputeti.
Parfum në gjithë këtë vapë? Vetëm një prej këtyre
Çështja e parfumit në verë është pak si shumë e komplikuar. I nxehti shpesh i ...Lexo më shumë
Gjithashtu në ndryshimet e bëra partitë politike duhet të publikojnë të gjitha shpenzimet e bëra për fushatë, ndërsa nuk do të lejohen të përdorin financime shtesë nga të tretët. Shkelja e këtij ligji do të dënojë personin përgjegjës për financat e partive në masën nga 1 deri në 3 milionë lekë./Tiranapost.al
als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn